CELEX: 62020CN0283
Language: da
Date: 2020-06-25 00:00:00
Title: Sag C-283/20: Anmodning om præjudiciel afgørelse indgivet af Tribunal du travail francophone de Bruxelles (Belgien) den 25. juni 2020 — CO, ME, GC og 42 andre mod MJ, Europa-Kommissionen, Tjenesten for EU’s Optræden Udadtil (EU-Udenrigstjenesten), Rådet for Den Europæiske Union og Eulex Kosovo

7.9.2020   
            
            
               DA
            
            
               Den Europæiske Unions Tidende
            
            
               C 297/32
            
         
      Anmodning om præjudiciel afgørelse indgivet af Tribunal du travail francophone de Bruxelles (Belgien) den 25. juni 2020 — CO, ME, GC og 42 andre mod MJ, Europa-Kommissionen, Tjenesten for EU’s Optræden Udadtil (EU-Udenrigstjenesten), Rådet for Den Europæiske Union og Eulex Kosovo
      (Sag C-283/20)
      (2020/C 297/43)
      Processprog: fransk
      
         Den forelæggende ret
      
      Tribunal du travail francophone de Bruxelles
      
         Parter i hovedsagen
      
      
         Sagsøgere: CO, ME, GC og 42 andre
      
         Sagsøgte: MJ, Europa-Kommissionen, Tjenesten for EU’s Optræden Udadtil (EU-Udenrigstjenesten), Rådet for Den Europæiske Union og Eulex Kosovo
      
         Præjudicielt spørgsmål
      
      Skal artikel 8.3 og artikel 10.3 i Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO (1) inden dennes ændring ved Rådets afgørelse 2014/349/FUSP af 12. juni 2014 (2), om fornødent sammenholdt med alle andre bestemmelser, der måtte være relevante, fortolkes således, at de tildeler missionschefen, personligt og for egen regning, egenskab af arbejdsgiver for det internationale civile personale ansat i EULEX KOSOVO’s tjeneste i perioden inden den 12. juni 2014, eller, navnlig under hensyntagen til artikel 8.5 og artikel 9.3 i fælles aktion 2008/124/FUSP inden dennes ændring af 12. juni 2014, således, at den tildeler egenskaben af arbejdsgiver til Den Europæiske Union og/eller til en institution i Den Europæiske Union, såsom Europa-Kommissionen, Tjenesten for EU’s Optræden Udadtil, Rådet for Den Europæiske Union eller enhver anden eventuel institution, for hvis regning missionschefen måtte have handlet indtil denne dato i henhold til et mandat, en delegation af beføjelser eller enhver anden form for repræsentation, som i givet fald må fastlægges?
      
         (1)  EUT 2008, L 42, s. 92.
      
      
         (2)  Afgørelse om ændring af fælles aktion 2008/124/FUSP om Den Europæiske Unions retsstatsmission i Kosovo, EULEX KOSOVO (EUT 2014, L 174, s. 42).